20. ΠΡΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 24/25 Οκτ. 1977 (ΦΚ Α΄ 333) (Διόρθ. Ημαρτ. ΦΕΚ Α΄ 339/1977) Περί αυξήσεως των υπό του ΟΓΑ καταβαλλομένων συντάξεων, επεκτάσεως της ασφαλίσεως της γεωργικής παραγωγής και άλλων τινών διατάξεων αφορωσών εις τον Οργανισμόν τούτον. Έχοντες υπ’ όψει: 1.Το άρθρ. 44 παρ. 1 του Συντάγματος. 2.Την άμεσον, εξαιρετικήν και εκ των πραγμάτων προκύψασαν απρόβλεπτον ανάγκην της αυξήσεως από 1ης Οκτ. 1977 των συντάξεων των καταβαλλομένων υπό του ΟΓΑ, επεκτάσεως της ασφαλίσεως της γεωργικής παραγωγής και κατά ανεμοθυελλών και πλημμυρών, ως και εφαρμογής προληπτικών μέτρων προς προστασίαν της γεωργικής παραγωγής εκ καιρικών αντιξοοτήτων, αποφασίζομεν: Αύξησις αγροτικών συντάξεων Άρθρ.1.-Από 1ης Οκτ. 1977 αι καταβαλλόμεναι υπό του ΟΓΑ μηνιαίαι βασικαί συντάξεις αυξάνονται κατά ποσοστόν 25%. Επέκτασις ασφαλίσεως της γεωργικής  παραγωγής Άρθρ.2.-1.Υπό του Κλάδου ασφαλίσεως της γεωργικής παραγωγής του ΟΓΑ παρέχεται χρηματική αποζημίωσις εις τα περί ων η παρ. 1 του άρθρ. 8 του Νόμ. 4169/1961 (ανωτ. αριθ. 1) πρόσωπα και δια την άμεσον ζημίαν την οποίαν υπέστησαν εις την γεωργικήν των παραγωγήν συνεπεία ανεμοθυέλλης ή πλημμύρας. 2.Δια Κανονισμού ορίζονται: α)Η έννοια των όρων «ανεμοθύελλα» και «πλημμύρα» ως κινδύνων καλυπτομένων υπό των διατάξεων του παρόντος άρθρου. β)οι όροι και οι περιορισμοί υπό τους οποίους καλύπτονται υπό της ασφαλίσεως αι εξ ανεμοθυέλλης και πλημμύρας ζημίαι εις την γεωργικήν παραγωγήν και γ)το ποσοστόν ζημίας εκ των άνω κινδύνων το οποίον αποζημιούται ως και το ανώτατον ποσοστόν επί της συνολικής ζημίας μέχρι του οποίου δύναται να ανέλθη η αποζημίωσις. 3.Δια του ως άνω Κανονισμού δύναται να προβλέπεται, ότι η καταβλητέα δια τα ζημιωθέντα προϊόντα αποζημίωσις θα υπολογίζεται συναρτήσει του μέσου όρου της εις την πληγείσαν περιοχήν ή τον Νομόν ποσοτικής παραγωγής εκάστης καλλιεργείας και της κατά τον Κανονισμόν καθοριζομένης τιμής των προϊόντων. 4.Αι διατάξεις των παρ. 3, 4, 5 και 6 του άρθρ. 8 του Νόμ. 4169/1961, ως ισχύουν, εφαρμόζονται και επί της, κατά το παρόν άρθρον, ασφαλίσεως (ανωτ. αριθ. 1). 5.Η ισχύς των διατάξεων του παρόντος άρθρου άρχεται από της εκδόσεως του περί ου αι προηγούμεναι παράγραφοι Κανονισμού. Προληπτικά μέτρα προστασίας της  γεωργικής παραγωγής Άρθρ.3.-(Καταργήθηκε από το άρθρ. 9 Νόμ. 1554/21-24 Μαΐου 1985 (ΦΕΚ Α΄ 97), κατωτ. αριθ. 39). Ασφαλιστική Εισφορά Άρθρ.4.-1.Από 1ης Ιαν. 1978 η κατά το άρθρ. 10 του Νόμ. 4169/1961 (ανωτ. αριθ. 1) ως τούτο ισχύει, εισφορά υπέρ ΟΓΑ, Δήμων και Κοινοτήτων ορίζεται ως ακολούθως: α)Εις 1,70% επί της αξίας του γάλακτος αγελάδος, των νωπών ιχθύων και λοιπών υδροβίων ζώων, των ριζών ερείκης, της ρητίνης και των πτηνοτροφικών εν γένει προϊόντων και των εκ τούτων υποπροϊόντων. β)Εις 2,50% επί της αξίας των σπόρων των πωλουμένων υπό σποροπαραγών συμβεβλημένων μετά του Δημοσίου ή εντολοδόχων αυτού ή ελεγχομένων υπό τούτου. γ)Εις 3,40% επί της αξίας των κτηνοτροφικών εν γένει προϊόντων και των εκ τούτων υποπροϊόντων, πλην γάλακτος αγελάδος. δ)Εις 5% επί της αξίας των λοιπών εν παρ. 1 του άρθρ. 10 του Νόμ. 4169/1961, ως τούτο ισχύει, διαλαμβανομένων προϊόντων και των εκ τούτων υποπροϊόντων. Η κατά την προηγουμένην παράγραφον εισφορά αποτελεί έσοδον κατά τα 4/5 υπέρ του ΟΓΑ και κατά το υπόλοιπον 1/5 υπέρ των Δήμων και Κοινοτήτων. Άρθρ.5.-(Αφορών το προσωπικόν του ΟΓΑ παρατίθεται κατωτ. εν σελ. 1038,02). Άρθρ.6.-Το άρθρ. 8α του Νόμ. 4169/1961 προστεθέν δια του άρθρ. 2 του Ν.Δ. 1390/1973 καταργείται. Άρθρ.7.-Η ισχύς της παρούσης, ήτις κυρωθήσεται νομοθετικώς κατά το άρθρ. 44 παρ. 1 του Συντάγματος, άρχεται από της δημοσιεύσεώς της δια της Εφημερίδος της Κυβερνήσεως, πλην αν άλλως ορίζεται εν αυτή. (Αντί για τη σελ. 1012,17) Σελ. 1012,17(α) Τεύχος Η42-Σελ. 41 Καταστατικές διατάξεις Ο.Γ.Α. 39.Λ.α.20 51 